open-index/open-wikipedia-markdown huggingface dataset:
Kiikunlähde

**Kiikunlähde** on Hollolan Uskilassa sijaitseva luonnonlähde.

Kiikunlähde on Hollolan kunnan matkailusivujen mukaan Suomen suurin lähdeallas. Sen pituus on 400 metriä ja leveys leveimmillään 100 metriä. Sen 14 lähteensilmästä purkautuu vettä noin 7&nbsp;000 m3/vrk. Pohjoispäässä on pato, joka on nostanut lähdelammen pintaa muutaman metrin ja siten muodostanut riittävän putouksen ja tasaisen ympärivuotisen virtauksen padon vieressä sijainneelle myllylle ja sahalle. Vesi jatkaa matkaansa Kiikunojaa pitkin Vesijärveen Kirkonlahteen lähelle Hollolan kirkkoa. Lähteen silmässä veden lämpötila on noin 5 astetta, joten se ei jäädy talvella.

Hydrogeologisesti Kiikunlähde on osa Etelä-Suomen suurinta maan alla olevaa pohjavesiallasta, joka purkautuu suurina lähteinä kolmeen suuntaan: Kymijoen vesistöön, Kokemäenjoen vesistöön ja Suomenlahteen laskeviin pikkujokiin. Näistä suurista lähteistä yksi on Kiikunlähde.

Kiikunlähteelle johtava Kiikuntie on yksityistie, ja se on suljettu autoilta. Tietä saa ajaa vain luvan kanssa.

## Lähteet
Ethan Bennett

**Ethan Bennett** on fiktiivinen poliisi ''Batman''-animaatiossa. Hahmon äänenä toimi Steve J. Harris.

Bennett oli Bruce Waynen paras ystävä, ja he olivat tunteneet toisensa jo yläasteelta lähtien. Hän toimi poliisina Gotham Cityssä ja toisin kuten parinsa Ellen Yin, Bennett pitää Batmanin tekemisiä hyväksyttävinä, sillä auttaahan hän poliiseja ratkaisemaan rikoksia. Myöhemmin Jokeri aiheutti hänelle elämänsä lopullisen muutoksen.

## Savinaama
Bennettin jouduttua hengittämään myrkyllistä kaasua, joka oli peräisin Jokerin kehittämästä saviannoksesta, Ethanin keho muuttui myöhemmin saviseksi ja mahdollisti kehon muutosta erilaisiksi esineiksi tai henkilöiksi. Hän oli pitkään epätoivoinen itsensä suhteen ja lopulta päätyi Gothamin mielisairaalaan, jossa Tohtori Outo tutki Bennettin kehitystä. Myöhemmin häntä oltiin jo päästämässä takaisin siviilielämään ja hänen piti käydä oikeusistuimen kautta, jotta ihmiset olisivat vakuuttuneita hänen parantumisestaan. Bruce Wayne tarjosi Bennettille myös töitä yhtiöstään. Kaikki ei kuitenkaan mennyt miten piti vaan Bennett muuttui jälleen Savinaamaksi ja lähti hakemaan kostoa Jokerille, jonka takia hän muuttui tällaiseksi hirviöksi.

## Lähteet
Ellen Yin

**Ellen Yin** on fiktiivinen poliisietsivä *[[Batman (vuoden 2004 animaatiosarja)|Batman]]-*animaatiosarjassa. Hahmon äänenä toimi Ming-Na Wen.

## Fiktiivinen historia
Ellen Yin on vielä aika uusi poliisi Gotham Cityssä, mutta täysin tulokas hän ei ole, sillä Yin toimi aikaisemmin poliisina Metropoliksessa. Hän kuitenkin halusi uusia haasteita ja siirtyi Gothamiin poliisiksi. Yin ei ole mikään järjin ystävällinen jostain syystä Bruce Waynea kohtaan, vaikka hänen parinsa Ethan Bennett onkin Brucen paras kaveri, eikä hän myöskään pidä Batmanistä. Etsivä Yinin mielestä Batman rikkoo lakia vaikka auttaakin poliiseja nappaamaan kiinni rikollisia. Toisella tuotantokaudella Yinin mieli kuitenkin muuttui Batmania kohtaan ja hän teki koko kauden yhteistyötä Batmanin kanssa.

## Esiintymiset
**1. tuotantokausi**
*Esiintyy kaikissa jaksoissa.

**2. tuotantokausi**
*Rikoskumppanit
*Arvuuttaja
*JTV
*Arpa on heitetty

## Lähteet
Debconf

**Debconf** on vuosittainen konferenssi jossa Debian-kehittäjät kokoontuvat ja keskustelevat järjestelmän tulevasta kehityksestä.

Virallisen konferenssin ajoitettujen työpajojen ja puheiden lisäksi Debconfissa on myös mahdollisuus kehittää Debian-järjestelmää ohjelmallisesti. Ensimmäistä kertaa pelkkää ohjelmallista kehitystä varten järjestetty **Debcamp**-viikko pidettiin Oslossa vuonna 2003 vähän ennen varsinaista Debconf-tapahtumaa.

Tulevien ja menneiden Debconf-tapahtumien päivämäärät ja sijainnit:

Debconfin lisäksi vuosittain järjestetään myös Miniconf Australian Linux-konferessin yhteydessä.

## Aiheesta muualla
* Debconf
James Gordon

**James Worthington ”Jim” Gordon** on DC Comicsin Batman-sarjakuvissa esiintyvä kuvitteellinen komisario ja Batmanin liittolainen. Gordon esiintyi ensi kerran *[[Detective Comics]]* -sarjakuvan numerossa 27 toukokuussa 1939.

DC Comics on ilmoittanut James Gordonin syntymäpäiväksi 5. tammikuuta.

## Historia
James Gordon on Gotham Cityn komisario ja taistelee Batmanin kanssa rikollisia vastaan. Hän saapui alun perin Chicagosta ja tullessaan Gothamin poliisivoimiin töihin hän huomasi, ettei Chicago ollut mitään verrattuna siihen, miten korruptoituneita Gothamin poliitikot ovat. Hänen ensimmäisenä vuotena myös Batman aloitti lainvalvojan uransa ja kylvi pelkoa Gothamin rikollisiin. Gordon oli aluksi varovainen Batmanin suhteen, mutta hänen luottamuksensa kasvoi ja pian hän jo luottikin Batmanin apuun. Myöhemmin Gordon ylennettiin poliisipäälliköksi. Hänellä on kaksi lasta, tytär Barbara Gordon ja poika James Gordon Jr. Myöhemmin Gordonin toinen vaimo komisario Sarah Essen kuoli Jokerin murhaamana.

** -tarinassa Jokeri yritti tehdä James Gordonin hulluksi aikeenaan todistaa, että vain yksi erittäin huono päivä voi muuttaa kenet tahansa yhtä hulluksi kuin hän. Batman onnistui pelastamaan Gordonin pilaten Jokerin suunnitelman, vaikka Gordonin tytär Barbara halvaantui Jokerin ammuttua tätä. *The Joker War* tarinassa James Gordon eroaa virastaan ja Harvey Bullock ottaa tämän paikan uutena Gothamin poliisivoimien poliisipäällikkönä. Gordon ryhtyi tämän jälkeen yksityisetsiväksi.

## Jim Gordonia näytelleet

## Lähteet
Angel Rojas

**Angel Rojas** on fiktiivinen poliisipäällikkö *[[Batman (vuoden 2004 animaatiosarja)|The Batman]]* -animaatiosarjassa.

## Fiktiivinen historia
Rojas toimii poliisipäällikkönä Gotham Cityssä. Hän ei juurikaan hymyile ja on lähes aina kärttyisällä päällä. Jokerin karatessa jo kolmannen kerran mielisairaalasta, hän julisti uuden lain kaupunkiin, jonka mukaan yksikään kummajainen ei saa olla vapaana. Mukaan lukien Batman, jota hän pitää vain harmeja aiheuttavana naamiokostajana. Rojasin julistus sai kuitenkin enemmän takapakkia, kun uusi komisario James Gordon saapui Gothamiin, joka on enemminkin Batmanin puolella.

Angel Rojas muistuttaa myös hyvin paljon luonteeltaan Harvey Bullockia, joka myös vihasi Batmania. Hahmon ääninäyttelijä Edward James Olmos ääninäytteli hahmoa vain ensimmäisessä jaksossa, jonka jälkeen hänet korvasi Jesse Corti. Suomessa julkaistuissa DVD:ssä Rojasin äänen on dubannut Pasi Ruohonen.

## Esiintymiset
**1. tuotantokausi**
*Uhka taivaalta
*Kuminaaman kosto
*Transformaatio

**2. tuotantokausi**
*Arvuuttaja
*Tulta ja jäätä
*Vaarallisia ajatuksia
*Naamioiden yö

## Lähteet
M/S Caribbean Princess

**M/S Caribbean Princess** on Princess Cruisesin risteilyalus, joka risteilee Karibianmerellä.

## Liikennöintihistoria
Alus luovutettiin maaliskuussa 2004 Princess Cruises Lines Limitedille Valenciassa Kaliforniassa ja sen kotisatamaksi tuli Bermudan Hamilton. Alus kastettiin 2. huhtikuuta *Caribbean Princessiksi* kumminaan Jill Whelan, joka esitti Lemmenlaivassa Vicki Stubingia, ja seuraavana päivänä se aloitti neitsytmatkansa Fort Lauderdalesta Karibialle.

Alus oli telakalla modernisoitavana marraskuussa 2011.

## Laivan palveluita

### Club- ja disco-baarit, ravintolat

*Le Bistrot Cafeteria
*Blue Club Disco
*La Pergola Restaurant
*L'atmosphere piano bar
*L'Ippocampo rastaurant
*La Bussola restaurant
*Cyber Café
*Beverly Hills Bar

### Casinot ja kaupat

*Las Vegas Casino
*MSC Shop

### Muut

*Shore Excursion
*Pool deck
*Le Cabaret

## Lähteet
*princess.com 

### Viitteet

## Aiheesta muualla
Rupert Thorne

**Rupert Thorne** on DC Comicsin kustantama kuvitteellinen mafiapomo ja Batmanin vihollinen, jonka loivat Steve Englehart ja Walter Simonson. Hahmo teki ensiesiintymisensä Detective Comicsin numerossa 469, vuonna 1977.

## Sarjakuva
Rupert Thorne on pelätty rikospomo, joka hallitsee lähes koko Gothamin rikollisuutta. Hän oli alun perin korruptoitunut poliitikko, jota tohtori Phosphorus kiristi saadakseen kaupungin asettumaan Batmania vastaan. Saadessaan Phosphorusin pois tieltä, Thorne julisti Batmanin olevan lainsuojaton. Hän yritti saada koko Gothamin valtaansa tulemalla kaupungin pormestariksi. Hän sai myös tietää, että tohtori Hugo Strange tiesi Batmanin salaisen henkilöllisyyden ja kidnappasikin tohtorin ja kidutti tätä paljastamaan salaisuuden. Tohtori Outo kuitenkin vastusteli, jonka seurauksena hän kuoli. Vaikka Outo olikin kuollut, tohtorin kummitus alkoi kummitella Thornea. Tämän seurauksena hän joutui Arkhamin mielisairaalaan.

Epäonnistuttuaan kampanjassaan Batmania vastaan ​​ja vietettyään jonkin aikaa piilossa, hän palaa salaa Gothamiin. Hän saa korruptoituneen Hamilton Hillin pormestariksi ja käskee hänet erottamaan poliisikomentaja James Gordonin Thornen palkkalistoilla olevan Peter Paulingin hyväksi. Thorne tunnistaa lopulta Bruce Waynen Batmaniksi hankittuaan toimittaja Vicki Valelta kuvia hänestä vaihtamassa pukunsa. Sitten Thorne palkkaa Deadshotin tappamaan Waynen. Deadshot ei kuitenkaan onnistu, mutta ennen kuin Thorne ehtii käsitellä vihollistaan, hän alkaa alistua Strangen manipulaatioihin; professorin paljastetaan väärentäneen kuolemansa ja piinaneen Thornea laitteilla, jotka on suunniteltu simuloimaan aavemaisia ​​kokemuksia. Thorne tulee vainoharhaiseksi, koska hän on vakuuttunut siitä, että Hill ja Pauling suunnittelevat häntä vastaan ​​ja yrittävät saada hänet hulluksi. Hän ampuu Paulingin kuoliaaksi, mutta Batman ottaa hänet lopulta kiinni ja tuodaan oikeuden eteen. Thorne joutui tämän seurauksena Blackgaten vankilaan.

## Muissa medioissa
### Televisiossa

#### Batman
Rupert Thorne esiintyi vuoden 1992 *[[Batman (vuoden 1992 animaatiosarja)|Batman]]*-animaatiosarjassa sarjakuvan tapaan mafiapomona, joka kilpaili kaupungin vallasta toisen iäkkäämmän mafiapomon Arnold Stromwellin kanssa. Häntä ääninäytteli sarjassa John Vernon.

#### The Batman
Vuonna 2004 Thorne teki lyhyen esiintymisen vuoden 2004 *[[Batman (vuoden 2004 animaatiosarja)|Batman]]*-animaatiosarjassa, jossa se oli sarjan ensimmäinen rikollinen. Hahmoa ei avausjakson jälkeen nähty sarjan aikana. Hahmon äänenä toimi Victor Brandt.

### Elokuva
#### ''Batman: Salaperäinen Batwoman''
Rupert Thorne teki ensimmäisen elokuvaroolinsa vuonna 2003 animaatioelokuvassa **, jossa hahmolla oli lähinnä pieni rooli.

### Videopeleissä
Rupert Thorne esiintyi pelissä *[[The Adventures of Batman & Robin]]*, jossa häntä ääninäytteli John Vernon.

## Hahmoa näytelleet

## Lähteet
Firefly

**Firefly** tarkoittaa:

*''Firefly'', yhdysvaltalainen scifi-western-televisiosarja
*Tulikärpänen (Firefly), piirroshahmo Batman-sarjakuvissa 
**[[Firefly (albumi)|Firefly]]*, Uriah Heepin albumi
*Firefly, piirroshahmo Action Force -sarjoissa
*Firefly, purjejolla
*Firefly, mm. kenkien valmistaja
*Firefly, kiinalaisen autonvalmistajan Nion automerkki
*Firefly, malesialainen lentoyhtiö
**[[Firefly (Christina Metaxan kappale)|Firefly]]*, Christina Metaxan kappale
*Firefly Aerospace (ent. Firefly Space Systems), yhdysvaltalainen avaruusteollisuusyritys
*Sherman Firefly, yhdysvaltalainen panssarivaunu
Versos sencillos

**Versos sencillos** () on kuubalaisen kirjailijan José Martín vuosien 1878 ja 1891 välillä kirjoittama runokokoelma. Se valmistui aikana, jolloin Kuubaa leimasivat vallankumoukset ja poliittinen epävakaus. Kansansa tuntojen tulkkina Jose Martía kutsutaan Kuuban itsenäisyyden apostoliksi, ja ''Versos sencillos -runokokoelma on vahvasti kansallismielisen ajattelun inspiroimaa.
Panhuilu

**Panhuilu** on puhallinsoitin, aerofoni, joka koostuu useasta erimittaisesta, vierekkäin kiinnitetystä suljetusta pillistä. Pillien määrä voi olla neljästä 18:aan. Pillit ovat toisesta päästään umpinaisia tai sisältä tukittuja, eikä niissä ole sormiaukkoja. Soitinta soitetaan pitämällä sitä molemmilla käsillä ja puhaltamalla pillien päihin. Pitkään tai paksuun pilliin puhallettaessa saadaan matalampi ääni kuin lyhyeen tai kapeaan puhallettaessa. Panhuilussa on syvä ja rikas ääni.

Panhuiluja on erilaisia eri puolilla maailmaa, ja panhuilua voidaankin kutsua pikemminkin huilutyypiksi kuin yhdeksi soittimeksi. On mahdollista, että panhuilu on keksitty useassa paikassa itsenäisesti. Myös soittimen nimi vaihtelee kulttuureittain: esimerkiksi muinaiskreikassa se on *syrinks* (), Moldovassa *nai* ja inkoilla *siku* tai *zampoña*.

Panhuilua soittivat jo muinaiset kreikkalaiset, etenkin arkadialaiset paimenet. Soitin esiintyy tiheään kreikkalaisessa taiteessa. Varhaisinta sen käyttö oli Kykladeilla kolmannella vuosituhannella eaa. Kreikkalaisessa mytologiassa soittimen keksijäksi nimetään Pan, arkadialainen paimenten jumala. Pan rakastui nymfiin nimeltä Syrinks ja alkoi tavoitella tätä. Juuri kun Pan sai Syrinksin kiinni, ylijumala Zeus pelasti nymfin muuttamalla tämän ruo’oiksi. Raivostunut Pan hajotti ruo’ot kappaleiksi mutta katui pian ja alkoi suudella rikkomiaan ruokoja, menetettyä rakastaan. Samalla hän huomasi, kuinka ruo’onkappaleista lähti ääniä hänen puhaltaessaan niihin. Hän valmisti ruo’oista soittimen ja nimesi sen menettämänsä nymfin mukaan.

Tunnettuja panhuilisteja ovat muun muassa romanialainen Gheorghe Zamfir, moldavialainen Vasili Iovu ja suomalainen Stefan Stanciu.

## Lähteet

## Aiheesta muualla
Dropped D

**Dropped D** () on kitaravire, jossa kitaran tai basson paksuin eli E-kieli on laskettu kokosävelaskeleella D-säveleen. Kielten vire on järjestyksessä: DADGBE.

Virettä käytetään yleisesti metallimusiikissa ja rockmusiikissa sekä toisinaan myös muun muassa  taidemusiikissa. Pudotettu D -vire mahdollistaa voimasointujen soiton yhdellä sormella alimmilta kieliltä, joten vire helpottaa niiden soittamista varsinkin nopeatempoisissa kappaleissa. 

Useat metalliyhtyeet käyttävät ja ovat käyttäneet virettä, esimerkiksi Slayer, Pantera, Helmet, Trivium, Lamb of God, Slipknot, Korn, Stam1na, Six Feet Under, System of a Down, Mötley Crüe sekä Avenged Sevenfold.

## Muunnelmat
Rockyhtye Led Zeppelinin kappaleessa "Kashmir" osa Jimmy Pagen kitaroista on viritetty DADGAD-vireeseen, eli kaksi ylintäkin kieltä on pudotettu kokosävelaskeleella.
Luciferion

**Luciferion** oli ruotsalainen death metal -yhtye. Se perustettiin vuonna 1993 perustajajäseninään Michael Nicklasson, Peter Weiner ja Wojtek Lisicki. Pian joukkoon liittyi myös Martin Furängen. Kokoonpano oli saanut aiemmin innoitusta Morbid Angelilta, Deicideltä, Celtic Frostilta, Forbiddeniltä, Coronerilta, Immolationilta ja muilta 1980-luvun heavy metal -yhtyeiltä. 

Luciferion teki ensimmäisen nauhoituksensa, viisiraitaisen promonauhan vuonna 1993. Promon noteerasi ranskalainen Listenabra Records, ja se julkaisi promon nimellä *The Demon of 1994*.

Vuonna 1994 Luciferion nauhoitti albumin *Demonification (The Manifest* Studio Fredmanilla. Albumi sisälsi yhden cover-raidan, *Blasphemerin*, joka on alun perin Sodomin kappale. Sessioiden jälkeen rumpali Peter Weiner jätti yhtyeen palaten alkuperäiseen bändiinsä  Sarcazmiin. Hänen vakanssinsa paikkasi Hans Nilsson, Liers in Wait -yhtyeen entinen rumpali. Johan Lund, joka oli aiemmin vastannut syntetisaattoreiden teknisestä puolesta, liittyi  live-kokoonpanoon kosketinsoittajaksi.

Luciferion hajosi vuoden 1996 loppupuolella. Hajaantumisen jälkeen Michael Nicklasson liittyi Dark Tranquillityyn (basistiksi) ja Wojtek Lisici yhdessä Martin Furängenin kanssa perustivat uudelleen heidän edesmenneen heavy metal -yhtyeensä Highlanderin, joka nykyään tunnetaan nimellä Lost Horizon. Hans Nilsson liittyi Crystal Ageen, ja myöhemmin toimi useammassa muussa kokoonpanossa. Diaboliquessa, Dimension Zerossa ja The Great Deceiverissä.

Vuonna 2000 yhtye palasi kuitenkin takaisin yhteen Listenable Recordsille suunnitellen julkaista äänitteen, joka sisältäisi heidän alkuperäisen promonauhansa ja erään julkaisemattoman Celtic Frost -coverin *Circle of the Tyrants*. He jatkoivat uuden musiikin luomista ja lopulta julkaisivatkin toisen täysipitkän albuminsa nimeltä *The Apostate (First Step To Salvation)* vuonna 2003. Yhtyeen jäsenet päättivät hajaantua uudestaan vähän levyn julkaisemisen jälkeen.

## Jäsenet

### Viimeisin kokoonpano
* Michael Nicklasson – laulu, kitara, basso
* Wojtek Lisicki – kitara, koskettimet, osa lauluista, basso
* Martin Furängen – basso 
*Hans Nilsson – rummut

### Entisiä jäseniä
* Peter Weiner – rummut (1993–1995)
* Johan Lund – koskettimet, syntetisaattorit, efektit (1993–1995)

### Vierailleet jäsenet
* Chis Jarosinski – rummut (vieraana KAT-coverilla 1997 )
* Sharlee D'Angelo – basso (vieraana Mercyful Fate -coverilla, 1998 )
* Snowy Shaw – laulu, rummut (vieraana KAT- ja Mercyful Fate -covereilla, 1997 ja 1998)

## Diskografia
* *Demon 94 (demo)* – 1993
* *Demonication (The Manifest)* – 1994
* *Metal Militia* – 1994
* *Slatanic Slaughter Vol. 2* – 1996
* *Czarne Zastepy W Holdzie KAT* – 1997
* *[[Mercyful Fate]] -tribuutti* – 1998
* *Homage to the Gods* – 1999
* *Tyrants from the Abyss* – 2002
* *The Apostate (First Step to Salvation)* – 2003

## Aiheesta muualla
*Luciferionin sivusto
Mahonia

**Mahonia** eli **lännenmahonia** (*Mahonia aquifolium*) on piikkinen ainavihanta pensas, joka kuuluu happomarjakasvien (*Berberidaceae*) heimoon. Sitä viljellään koristekasvina.

## Ulkonäkö ja koko
Mahonia kasvaa pieneksi pensaaksi, jonka korkeus on 30–100 cm ja leveys noin 70 cm. Se kukkii touko–kesäkuussa. Mahonian lehdissä on 2–4 paria soikeita lehdyköitä. Lehdykät ovat kiiltävän tummanvihreät ja laidoilta teräväpiikkiset. Keltaiset ja tuoksuvat kukat sijaitsevat tiheissä pystyissä tertuissa. Mahonian vajaan senttimetrin leveät marjat ovat sinimustia ja härmeisiä. 

## Levinneisyys
Mahonia on kotoisin Pohjois-Amerikan länsirannikolta, mutta kasvaa viljeltynä kaikkialla viileässä ilmastossa. Se on suosittu muun muassa Japanissa.

## Lähteet

## Aiheesta muualla
* Suomen Lajitietokeskus: Lännenmahonia – ''Mahonia aquifolium''
Brutal Truth

**Brutal Truth** on New Yorkista kotoisin oleva death metal / grindcore -yhtye.

## Historia
Brutal Truthin perusti vuonna 1990 basisti Dan Lilker, joka oli aikaisemmin soittanut mm. Anthraxissa ja Nuclear Assaultissa. 

Alun perin Brutal Truth oli saanut levytyssopimuksen Earache Recordsin kanssa, jonka myötä se julkaisi seuraavat äänitteet: kaksi albumia, *Extreme Conditions Demand Extreme  Responses* (1992) sekä *Need to Control* (1994), EP:n *Perpetual Conversion* ja 7"  singlen *Godplayer*.  Tämän aikana musiikkivideo ohjattiin kappaleille *Ill Neglect*, *Collatolar Damage* sekä *Godplayer*. 

Brutal Truth vaihtoi levy-yhtiönsä Relapse Recordsille, ja julkaisi minialbumin *Kill Trend Suicide*, jota seurasi täyspitkä albumi *Sounds of the Animal Kingdom*. Lopulta ilmestyi kaksois-live-CD nimeltä *Goodbye Cruel World*, joka kuvastaa nimellään bändin viimeistä julkaisua. Tämän jälkeen yhtye hajosikin, mutta aktivoitui jälleen ja vuonna 2007 ilmestyi kaksi split-levyä, *Table For Two* sekä *Brutal Truth/Narcosis/Total Fucking Destruction*. Vuonna 2000 suomalainen Solardisk julkaisi EP:n *For Drug-crazed Grind Freaks Only!*, joka on nauhoitettu studiossa livenä vuonna 1998.

Sanoituksiltaan Brutal Truth on grindcorelle tyypillisesti poliittinen. Aiheina ovat mm. yhteiskunnalliset ongelmat sekä ympäristöuhat ja eläinten oikeudet. Yhtye on ollut yksi deathgrindin uranuurtajista, joka oli nauttinut maailmanlaajuista suosiota, ollen suosituimmillaan Japanissa ja Australiassa. 

Vuonna 2001 Guinness World Records mainitsi Brutal Truthin musiikkivideon *Collateral Damage* maailman lyhyimmäksi musiikkivideoksi. Se on vain 2,18 sekuntia pitkä ja koostuu 48 still-kuvasta, jotka näytetään hyvin nopeasti peräkkäin. Lopussa on videoleike räjähdyksestä. Videon sisältö oli mahdollista katsoa videonauhurilla painamalla toistuvasti pausea, jolloin näkee jokaisen still-kuvan.

Nykyään rumpali Rich Hoak laulaa ja soittaa rumpuja uudessa projektissa nimeltä Total Fucking Destruction. Kevin Sharp julkaisi albumin 2004 Venomous Concept-yhtyeen kanssa, jossa soittaa myös muun muassa The Melvinsin ja Napalm Deathin (vanhoja) jäseniä. Hän oli myös australialaisen grind-yhtye Damagedin soittaja 1999. Dan Lilker puolestaan soittaa satunnaisesti useissa yhtyeissä ja on vakituinen jäsen Nuclear Assaultissa ja S.O.D.:ssa.

Brutal Truthin viimeisin Suomen-keikka oli Nosturissa syyskuussa 2008. Aiemmin Brutal Truth on esiintynyt Suomessa vuonna 1992.

## Jäsenet
* Kevin Sharp - laulu
* Erik Burke - kitara
* Dan Lilker - basso
* Rich Hoak - rummut

**Entiset jäsenet**
* Brent "Gurn" McCarty - kitara
* Scott Lewis - rummut
* Jody Roberts - kitara

## Diskografia

**Studioalbumit**
* 
* 
* 
* 
* 
* 

**EP:t**
* 
* 
* 
* 
* 
* 

**DVD:t**
* 

**Split-albumit**
* 
* 
* 
* 
* 
* 
* 
* 
**Kokoelma-albumit**
* 
* 
* 

## Lähteet

## Aiheesta muualla
* Brutal Truthin virallinen kotisivu
* Yhtyeen MySpace-sivusto
Goddess of Desire

**Goddess of Desire** on hollantilainen heavy metal -yhtye, joka perustettiin 1995. Debyyttialbumi *Let Us Win This War* julkaistiin 1996 ja viimeisin albumi *Awaken Pagan Gods* 2005.
## Jäsenet
* Bastard – rummut
* Cape Fear – kitara
* Count August – basso, mieslaulu
* Lord Arydon – kitara
* Delilah – naislaulu

### Entisiä jäseniä
* Bart Eeltink (Grev Drake) – kitara/mieslaulu (1995–2002)
* Der Knüppelmeister (Maarten Luijsterburg) – rummut (2002–2005)
* Emperor Mark – rummut (1995–2002)
* Lilith – naislaulaja (1995–2005)

## Diskografia
**Let Us Win This War* (1996)
**Symbol of Triumph* (1998)
**Conquerors Divine* (2002)
**Awaken Pagan Gods* (2005)

### EP:t
**Let Us Win This War II* (1997)
**Symbol of Triumph II* (1999)
**Conquerors Divine* (2002)

### Livealbumit
**Live at the Buze* (1995)

### Videot
*”Only the True Will Stay” (1996)
*”Blasphemic Beer” (1997)
*”Awake at Wacken” (1998)
Orapaatsama

**Orapaatsama** (*Rhamnus cathartica*) on paatsamakasvien heimoon kuuluva puuvartinen pensas.

## Kuvaus

Orapaatsama muistuttaa toista heimonsa pensasta korpipaatsamaa, mutta on erotettavissa siitä pienemmän kokonsa, sahalaitaisten lehtiensä ja oksanhaarojen piikkisten kärkiensä perusteella. Orapaatsama kasvaa 2–4 metriä korkeaksi pensaaksi, harvoin pieneksi puuksi. Kukat ovat yksineuvoisia, kellanvihreitä ja nelilehtisiä. Orapaatsama kukkii kesä–heinäkuussa. Marjat ovat pieniä, raakoina vihreitä ja kypsinä mustia.

## Levinneisyys ja kasvupaikat
Orapaatsaman levinneisyysalue ulottuu Keski-Euroopasta itään ja melko pitkälle Venäjälle. Suomessa orapaatsama kasvaa luonnonvaraisena ainoastaan Ahvenanmaalla ja lounaissaaristossa. Kasvupaikkana on tavallisesti lehto tai lehtomainen kuiva rinne, kallio tai niitty. Luodoilla se kasvaa tavallisesti korkeimmalla paikalla muodostaen pienialaisia takkuisia pusikoita. Linnut syövät sen marjoja ja niiden ulosteiden mukana laji on levinnyt monille pienillekin luodoille. Saariston entisten laidunsaarien umpeenkasvu laiduntamisen loputtua on heikentänyt orapaatsaman elinmahdollisuuksia, sillä se vaatii kasvupaikaltaan valoisuutta.

## Käyttö

Orapaatsaman marjoista on valmistettu sekä sapenvihreää että keltaista väriä. Kuoresta saadaan keltaista väriä. Orapaatsaman pääasiallinen väriaine on kemferoli. Laji on lääkekasvi, joka tuoreena syötynä on myrkyllinen. Se on myös yleinen puutarhakasvi, joka koristepensaana menestyy rannikolla aina Oulun korkeudelle saakka.

## Lähteet
* ''Rhamnus cathartica''. The IUCN Red List of Threatened Species 2018.  (uhanalaisluokitus)

### Viitteet

## Aiheesta muualla
* Kasviatlas 2020: Orapaatsaman (''Rhamnus cathartica'') levinneisyys Suomessa
* Pinkka – Lajintuntemuksen oppimisympäristö: Orapaatsama (''Rhamnus cathartica'')
* Luontoportti: Orapaatsama (''Rhamnus cathartica'')
* Pohjolan kasvien pauloissa: ''Rhamnus cathartica'' - orapaatsama
* United States Department of Agriculture (USDA): ''Rhamnus cathartica'' 
* Flora of China: ''Rhamnus cathartica''
The Tide Is High

**The Tide Is High** on jamaikalaisen John Holtin vuonna 1967 kirjoittama ja Holtin ja The Paragonsin esittämä reggae-laulu. Pari kuukautta Jamaikan-julkaisunsa jälkeen se julkaistiin Yhdistyneessä kuningaskunnassa "Only a Smile" -singlen b-puolena. 

"The Tide Is Highista" on tehty useita covereita, joista tunnetuimman teki Blondie (1980). Muita kappaleen levyttäneitä ovat ainakin Papa Dee (1996), Seeed (2001) ja Atomic Kitten (2002). Blondien versio pääsi heti brittilistan kärkeen ja myi platinaa. Myöhemmin Atomic Kittenin laulu vietti brittilistan kärjessä kolme viikkoa myyden kultaa.

Alkuperäinen julkaisija oli Treasure Isle -levy-yhtiö. Blondien versio julkaistiin Chrysalis Recordsin ja Atomic Kittenin versio Virgin Recordsin kautta.
Jouluseimi

**Jouluseimi** eli **seimiasetelma** on jouluevankeliumin hahmoista rakennettu asetelma, jossa seimen äärellä Jeesus-lapsen ympärillä on Joosef ja Maria (Pyhä perhe), paimenia, itämaan tietäjiä ja tallin eläimiä. Asetelmassa voi olla myös enkeleitä, itämaan tietäjien kameleita ja muita hahmoja.

Jouluseimi on katolinen perinne. 2000-luvulta lähtien se on levinnyt myös Suomeen luterilaisen kirkon piiriin. Jouluseimiä on joulun aikaan kirkoissa, seurakunnan tiloissa, kouluissa, näyteikkunoissa ja erilaisissa näyttelyissä. Kodeissa jouluseimet ovat yleistyneet matkailun lisääntyessä: monet seimet ovat peräisin muun muassa Italiasta, Espanjasta ja Latinalaisesta Amerikasta. Monet suomalaiset ovat askarrelleet jouluseimen itse, joko omin neuvoin tai kursseilla.

Jouluseimen hahmoja myydään kokonaisuuksina ja yksittäin, jolloin niitä voi kerätä vähitellen. Hahmoja voi tehdä itse eri materiaaleista: puusta, vanusta, savesta, kipsistä, kankaasta. 

Jouluseimi voi olla avoin, se voidaan rakentaa talliksi tai esimerkiksi luolaksi. Seimiä on eri kokoisia: miniatyyriseimistä valtaviin teatterilavastuksiin.

## Historiaa

Jouluseimi-perinne elää voimakkaana Italiassa ja on levinnyt sieltä esimerkiksi Espanjaan ja muihin Etelä-Euroopan maihin. Seimiasetelmien tekemisestä syntyi jo 1700-luvulla taidemuoto.

Vanhimman seurakuntalaisten rukouselämän tarpeisiin valmistetun seimiasetelman teki kuvanveistäjä Arnolfo di Cambio (1232–1302). Marmoriin veistetty seimiasetelma sijaitsee Seimen Pyhän Marian basilikassa.

Italialaisen pyhimyksen Franciscus Assisilaisen (1181–1226) rooli hiipuneen seimiperinteen elvyttäjänä oli ratkaiseva. Jouluseimi syntyi protestiksi ristiretkiä vastaan, sillä Franciscus näki ristiretkissä vihaa ja väkivaltaa. Seimi rakennettiin vuonna 1223 maalaistalon talliin italialaiseen Greccion kylään, Umbrian maakunnassa lähelle Assisia. Maalaistalon karjatilaan Grecciossa asetettiin kaukalo ja olkia. Eläimet seimen ympärillä olivat karjatilan oikeita eläimiä ja Pyhän perheen esittäjiä ei ollut. Jeesus-nukkea ei välttämättä tarvittu, sillä Franciscuksen mukaan köyhän silmä näkee Kristuksen missä tahansa. Franciscus luki seimen äärellä Luukkaan jouluevankeliumin, jolloin jouluyön tapahtumat voitiin elää uudelleen. Franciscukselle rakkaimpia Raamatun kohtia oli 2. Kor. 8:9 ”Vaikka Hän oli rikas, tuli Hän meidän tähtemme köyhäksi, jotta me Hänen köyhyydestään rikastuisimme.” 

Nyt Grecciossa on pieni luola, jonka freskoihin on kuvattu  seimiasetelma lisähenkilöineen. Maalauksessa on pyhä perhe, madonna ja lapsi, enkelien parvi, lammas, aasi ja härkä sekä Franciscuksen kasvot. Luolassa toimitetaan jouluyönä messu. Greccion seimi on tunnettu pyhiinvaelluskohde.

## Lähteet

## Aiheesta muualla

## Kirjallisuutta
*
Primera Divisió

**Primera Divisió** on Andorran korkein miesten ammattilaisjalkapallosarja. Sarjassa pelaa kahdeksan joukkuetta, jotka kukin kohtaavat toisensa kahdesti. Primera Divisió perustettiin vuonna 1995 ja sitä hallinnoi Andorran jalkapalloliitto. Ennen sarjan perustamista maan parhaat joukkueet pelasivat Espanjan alasarjoissa. Sarjan voittaja pääsee vuosittain mukaan Mestarien liigan ensimmäiselle karsintakierrokselle.

## Joukkueet 2025-2026
* CE Carroi
* AC Escaldes
* CF Esperança
* Inter Escaldes
* FC Ordino
* FC Pas
* Penya Encarnada
* FC Rànger's
* FC Santa Coloma
* UE Santa Coloma

## Mestaruudet kautta aikain

* 1995–1996: FC Encamp
* 1996–1997: CE Principat
* 1997–1998: CE Principat
* 1998–1999: CE Principat
* 1999–2000: Constel·lació Esportiva
* 2000–2001: FC Santa Coloma
* 2001–2002: FC Encamp
* 2002–2003: FC Santa Coloma
* 2003–2004: FC Santa Coloma
* 2004–2005: UE Sant Julià

* 2005–2006: FC Rànger's
* 2006–2007: FC Rànger's
* 2007–2008: FC Santa Coloma
* 2008–2009: UE Sant Julià
* 2009–2010: FC Santa Coloma
* 2010–2011: FC Santa Coloma
* 2011-2012: FC Lusitanos
* 2012-2013: FC Lusitanos
* 2013–2014: FC Santa Coloma
* 2014–2015: FC Santa Coloma

* 2015–2016: FC Santa Coloma
* 2016–2017: FC Santa Coloma
* 2017–2018: FC Santa Coloma
* 2018–2019: FC Santa Coloma
* 2019–2020: Inter Club d'Escaldes
* 2020–2021: Inter Club d'Escaldes

## Mestaruudet joukkueittain

## Lähteet
Red Bull X-Fighters

**Red Bull X-Fighters** on sarja freestyle motocrossin kutsukilpailuja, jonne lajin parhaat ajajat kokoontuvat kilpailemaan toisiaan vastaan. Se on X Gamesin ohella lajin tunnetuin ja arvostetuin tapahtuma.

Red Bull X-Fighters -kilpailut käytiin alun perin härkätaisteluareenoilla ja kilpailujen viehätys perustuu suurelta osin härkätaisteluareenoiden rajalliseen tilaan, jonka ansiosta yleisö pääsee hyvin lähelle itse tapahtumia. Mukana on myös piirteitä oikeista härkätaisteluista: ajajat otetaan vastaan areenalle rummunpärinän ja trumpettifanfaarien säestämänä, ja yleisö osoittaa ajajille suosiotaan heiluttamalla valkoisia liinoja.

Idean Red Bull X-Fighters -kilpailuista keksi tapahtuman sponsori, energiajuomavalmistaja Red Bull. Ensimmäinen kilpailu käytiin Espanjan Valenciassa vuonna 2001. Vuonna 2002 tapahtuma siirtyi Espanjan pääkaupunkiin Madridiin 23&nbsp;000 -paikkaiselle Las Ventasin härkätaisteluareenalle, jossa on sittemmin kilpailtu joka vuosi. Valencia järjesti tapahtuman Madridin rinnalla vuonna 2003. Vuodesta 2005 on kilpailtu myös maailman suurimmalla härkätaisteluareenalla, 43&nbsp;000 -paikkaisella Plaza Méxicolla Meksikon pääkaupungissa Méxicossa ja vuonna 2007 kilpailtiin ensimmäistä kertaa härkätaisteluareenoiden ulkopuolella, kun tapahtuma järjestettiin Slane Castlen maastossa Irlannissa.

## Kausi 2015

 México   Clinton Moore

 Ateena   Clinton Moore

 Madrid   Tom Pagès

 Pretoria   Tom Pagès

 Abu Dhabi   Clinton Moore

## Voittajat

## Aiheesta muualla

* Red Bull X-Fighters
Battle Creek (täsmennyssivu)

**Battle Creek** voi tarkoittaa seuraavia asioita:

* Battle Creek, kaupunki Yhdysvalloissa Michiganin osavaltiossa.
* Battle Creek, kaupunki Yhdysvalloissa Iowan osavaltiossa.
* Battle Creek, kaupunki Yhdysvalloissa Nebraskan osavaltiossa.
* Battle Creek, joki Yhdysvalloissa Michiganin osavaltiossa.
* Battle Creek, joki Kanadassa Saskatchewanin provinssissa.
* Battle Creek, joki Yhdysvalloissa Kalifornian osavaltiossa.
* Battle Creek, vuoden 2015 televisiosarja.
CE Principat

**CE Principat** on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1989 perustettu seura on maan menestynein, sillä se on voittanut maan liigan kolmesti ja cupin kuudesti. Kaikki voitot ovat toisaalta 1990-luvulta, eikä Principat ole viime vuosina kyennyt haastamaan kärkijoukkueita entiseen malliin.

## Saavutukset
* Andorran mestaruudet: **3** (1997, 1998, 1999)
* Andorran cup-mestaruudet: **6** (1994, 1995, 1996, 1997, 1998, 1999)

## Aiheesta muualla
* Seuran viralliset kotisivut
Jolanda de Rover

**Jolanda de Rover** (s. 10. lokakuuta 1963 Amstelveen, Alankomaat) on alankomaalainen uimari, joka voitti kultaa 200 metrin selkäuinnissa ja saavutti pronssia 100 metrin selkäuinnissa Los Angelesin olympialaisissa 1984. Neljä vuotta myöhemmin Soulin olympialaisissa hän oli 4&nbsp;×&nbsp;100 metrin sekauintiviestissä viides ja 200 metrin selkäuinnissa seitsemäs.

EM-kilpailuissa de Rover saavutti vuonna 1981 hopeaa 200 metrin selkäuinnissa, vuonna 1983 hopeaa 4&nbsp;×&nbsp;100 metrin sekauintiviestissä sekä vuonna 1985 pronssia 200 metrin selkäuinnissa. MM-kilpailuissa hän sijoittui vuonna 1982 seitsemänneksi 100 metrin ja kahdeksanneksi 200 metrin selkäuinnissa sekä vuonna 1986 kuudenneksi 200 metrin ja kahdeksanneksi 100 metrin selkäuinnissa. Yhteensä hän voitti 12 Alankomaiden mestaruutta pitkällä radalla vuosina 1980-1987. De Rover vetäytyi uinnista vuoden 1988 olympialaisten jälkeen.

## Lähteet
Deena Payne

**Deena Payne** (s. 29. elokuuta 1954 Kenti, Englanti) on englantilainen näyttelijä ja entinen laulaja. Vuosina 1993–2011 hän näytteli draamasarjassa Emmerdale Viv Hopen roolissa.

Ennen näyttelijäuraansa Deena Payne lauloi muun muassa Cats U.K. -yhtyeessä ja The Animals -yhtyeen entisen kosketinsoittajan Alan Pricen yhtyeen taustalaulajana. Hän oli mukana Alvin Leen vuonna 1992 ilmestyneellä albumilla *[[Zoom (Alvin Leen albumi)|Zoom]]*.

## Lähteet
Eva Ryynänen

**Eva Ryynänen** (o.s. *Åsenbrygg* (*Honkajärvi*), 15. kesäkuuta 1915 Vieremä – 18. lokakuuta 2001 Lieksa) oli suomalainen kuvanveistäjä. Hän käytti materiaalinaan erityisesti puuta. Hänen veistostensa aiheita olivat lapset, eläimet, luonto ja maalaistalon askareet.

Ryynänen kävi Suomen taideakatemian koulun 1934–1939. Taiteilijan debyyttinäyttely oli 1940. Hän on tehnyt yli 500 veistosta, joista 50 on ulkomailla. Ryynäsen ateljee sijaitsee Vuonisjärvellä lähellä Vuonislahden kylää, 28 kilometriä Lieksasta Joensuuhun päin. Ateljee, Ryynäsen kotitalo ja samassa pihapiirissä sijaitseva Paaterin kirkko ovat matkailunähtävyyksiä.

Ryynäsen puoliso oli maanviljelijä Paavo Ryynänen (k. 2002). Ryynäsen vanhemmat olivat Juho Åsenbrygg (Honkajärvi) ja Aino Å., o.s. Hujanen.

## Tunnustukset ja palkinnot
*Professorin arvonimi 1998
*Pro Finlandia -mitali 1977
*Ylä-Savon piällysmies -mitali 1988
*Elias Lönnrot -mitali 1997
*Kalevalan juhlavuoden mitali 1985
*Paikallislehtien liiton Antti-palkinto 1985 
*Vuoden lieksalainen 1991 
*Pielisen taitaja -kunniakirja 
*Vuoden saapas 1978, 
*International woman of the year 
*Tapion pyy no 3 
*Lypsymestarimerkki no 2864

## Eva Ryynäsen tekemiä taideteoksia

Tiedosto:Pietari Brahen patsas by Eva Ryynänen.JPG|*Pietari Brahen patsas*, 1953, Lieksa.
Tiedosto:Laulupuu by Eeva Ryynänen Nurmes 1984.JPG|*Laulupuu*, 1984, Nurmes.
Tiedosto:Matti ja Liisa by Eva Ryynänen.JPG|*Matti ja Liisa*, 1989, Vieremä.
Tiedosto:Eva Ryynänen - Hellyys - 1992 - Jussinpihan palvelukeskuksen sisäpiha, Juhani Ahontie 8 - Lapinlahden kk - Lapinlahti.jpg|*Hellyys*, 1992, Lapinlahti.
Tiedosto:Polloteos.jpg
Tiedosto:Tikapuu.jpg
Tiedosto:Puupatsas.jpg
Tiedosto:Karhupatsas.jpg
Tiedosto:Seitsemänveljestä.jpg
Tiedosto:Puupatsas2.jpg
Tiedosto:Tanssivatkarhut.jpg
Tiedosto:Kurjet.jpg
Tiedosto:Reliefi.jpg
Tiedosto:Ukko.jpg
Tiedosto:Veljekset.jpg
Tiedosto:Hautapatsas.jpg|Eva ja Paavo Ryynäsen hautamuistomerkki pihalla
Kuva:Paateri4.jpg|Paaterin kirkko.
Tiedosto:Kirkonalttari.jpg|Paaterin kirkossa oleva alttari
Tiedosto:Patsaat.jpg
Tiedosto:Puutyo.jpg


## Lähteet
* 

### Viitteet

## Kirjallisuutta
* 
* 
* 
* 

## Aiheesta muualla

* Eva Ryynäsen veistoksia Vieremällä
* Savolaistyttö herättää huomiota kuvanveistäjänä, Suomen Kuvalehti, 27.10.1934, nro 44, s. 16, Kansalliskirjaston digitaaliset aineistot
Bob Schoutsen

**Bob Schoutsen** (s. 19. heinäkuuta 1951 Amsterdam, Pohjois-Hollanti) on alankomaalainen uimari, joka osallistui olympialaisiin Méxicossa 1968 ja Münchenissä 1972. Hänen paras olympiasijoituksensa oli Méxicon kisojen kuudes sija 100 metrin selkäuinnissa ajalla 1.01,8. EM-kilpailuissa 1970 hän saavutti 100 metrin selkäuinnissa pronssia Alankomaiden ennätysajalla 1.00,4 ja sijoittui 200 metrin selkäuinnissa neljänneksi maansa ennätyksellä 2.11,9.

## Lähteet
FC Encamp

**FC Encamp** on andorralainen jalkapalloseura, jonka kotikunta on Encamp. Seura on andorralaiseksi seuraksi poikkeuksellisesti perustettu jo vuonna 1950, eli kymmeniä vuosia ennen maan liigan perustamista. Encamp kilpailikin vuosia Espanjan alasarjoissa.

## Saavutukset
* Andorran mestaruudet: **2** (1996, 2002)
Merrin Dungey

**Merrin Dungey** (s. 6. elokuuta 1971, Sacramentossa, Kaliforniassa) on yhdysvaltalainen elokuva- ja televisionäyttelijä.

## Filmografia
* *[[Alias (televisiosarja)|Alias]]*
* *[[Kellarin kunkku]]* (*The King of Queens*)
* *[[Summerland]]*
* *[[Veljemme on nero]]* (*Malcolm in the Middle*)
* *[[West Wing]]*
* *[[Martin (televisiosarja)|Martin]]*
* *[[Living Single]]*
* *[[Teho-osasto (televisiosarja)|Teho-osasto]]* (*ER*)
* *[[Murphy Brown]]*
* *[[Seinfeld]]*
* *[[Frendit]]* (*Friends*)
* *[[Jäitä hattuun]]* (*Curb Your Enthusiasm*)
* *[[Kosto (televisiosarja)|Kosto]]* (*Revenge*)
* *[[Rakkauden anatomia]]* (*Private Practice*)
* *[[Hollywood Heights]]*
* *[[Resident]]*

## Lähteet
FC Santa Coloma

**FC Santa Coloma** on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1986 perustettu seura on yksi maan menestyneimpiä, sillä se on voittanut maan liigan kolmesti ja cupin kuudesti.

FC Santa Coloma sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 329.

## Saavutukset
* Andorran mestaruudet: **13** (1995, 2001, 2003, 2004, 2008, 2010, 2011, 2014, 2015, 2016, 2017, 2018, 2019)
* Andorran cup-mestaruudet: **11** (1991, 2001, 2003, 2004, 2005, 2006, 2007, 2009, 2012, 2013, 2016)
* Andorran supercup-mestaruudet: **5** (2003, 2005, 2007, 2008, 2015)

## Aiheesta muualla
* Seuran viralliset kotisivut
Tyrrell 003

**Tyrrell 003** oli Tyrrellin pääsuunnittelijan Derek Gardnerin suunnittelema Formula 1 -auto, jolla Tyrrell kilpaili kausilla 1971 ja 1972. Autoa ajoivat Jackie Stewart ja François Cevert.

## Saavutukset
* kilpailuja: 28
* voittoja: 11
* paalupaikkoja: 8
* nopeimpia kierroksia: 7
Jesus refulsit omnium

**Jesus refulsit omnium** on yksi varhaisimmista tunnetuista joululauluista. Se on vuodelta 368. Sen tekijä on Hilarius Poitierslainen.

## Laulun sanat
Jesus refulsit omnium
Pius redemptor gentium
Totum genus fidelium
Laudes celebret dramatum

Quem stella natum fulgida
Monstrat micans per authera
Magosque duxit praevia
Ipsius ad cunabula

Illi cadentes parvulum
Pannis adorant obsitum
Verum fatentur ut Deum
Munus ferendo mysticum.

## Lähteet
Magenta Skycode

**Magenta Skycode** oli suomalainen indie rockia soittava yhtye. Yhtyeen pääjäsen oli Fu-Tourist-artistina ja PMMP-yhtyeen kappaleiden tekijänä tunnettu Jori Sjöroos, joka teki kappaleet ja soitti levyille kaikki instrumentit itse. Yhtye lopetti toimintansa vuonna 2014. Sen jäähyväiskeikka järjestettiin Turun Logomossa 20. joulukuuta 2014.

Magenta Skycoden levy-yhtiö oli Solina Records ja jakelua hoiti Playground Music Scandinavia. Yhtyeen toinen studioalbumi *Relief* palkittiin vuoden 2010 parhaan alternative-/indiealbumin Emmalla.

## Kokoonpano
### Nykyiset jäsenet
* Jori Sjöroos (laulu, kitara)
* Kalle Taivainen (basso)
* Niko Kivikangas (rummut)

### Entiset jäsenet
* Henry Ojala (kitara)
* Tomi Mäkilä (koskettimet)
*Kennet Granholm (basso)
*Niklas Björklund (kitara)

## Diskografia
### Albumit
* 
* 

### EP:t ja singlet
* 
*  (7")
*  (digi-single)
* We Will Be Warm (2013)

## Lähteet

## Aiheesta muualla
* Yhtyeen Facebook-sivu
Lapulapu

**Lapu-Lapu** (n. 1491–1547) oli varhaisin tunnettu visayain päällikkö ja Mactanin *datu* (kuningas) Filippiineillä. Hän oli ensimmäinen alkuasukas, joka vastusti Espanjan siirtomaavaltaa. Lapu-Lapua pidetään Filippiinien ensimmäisenä kansallissankarina.

Aamulla 17. huhtikuuta 1521 Lapu-Lapu ja mactanilaiset hyökkäsivät keihäin ja kampilanein espanjalaisten kimppuun. Tässä Mactanin taistelussa espanjalaisten päällikkö Fernão de Magalhães ja useita hänen miehistään saivat surmansa.

Lapu-Lapun kunniaksi cebulaiset ovat nimenneet Oponin kaupungin Lapu-Lapu Cityksi.

## Lähteet
Destroyer (Or About How to Philosophize with the Hammer)

__NOTOC__
**Destroyer** (lisänimellä **Or About How to Philosophize with the Hammer**) on Gorgorothin neljäs studioalbumi, joka julkaistiin 18. toukokuuta 1998. Darkthrone-cover  "Slottet i Det Fjerne" ei esiinny albumin kappaleluettelossa, vaan on salakappaleena.

Levy sisältää materiaalia neljän vuoden varrelta, ja tämän vuoksi levyllä esiintyy useampikin laulaja ja rumpali.

## Kappaleet
# 
# 
# 
# 
# 
# 
# 
# 

## Kokoonpano
* Infernus – kitarat, laulu (kappaleet 6 ja 8)
* Tormentor – kitarat
* Pest – laulu (kappaleet 2, 4, 5 ja 7)
* Gaahl – laulu (kappale 1)
* Ares – basso
* Daimonion – kosketinsoittimet
* Frost – rummut
* T-Reaper – laulu (kappale 3)
* Vrolok – rummut (kappaleet 2, 4 ja 7)

## Arvostelut
* AllMusic: 

## Lähteet

## Aiheesta muualla
* 
*
Hilarius Poitierslainen

**Hilarius** (noin 300–367) oli Poitiers'n piispa ('pictavium'), teologi, filosofi ja puhuja. Häntä pidetään merkittävänä läntisen kirkon opettajana. Hän kirjoitti useita uskonopillisia teoksia. Hänen nimensä tulee kreikan kielen sanasta, joka vastaa merkitykseltään suomen kielen sanaa onnellinen tai iloinen.

## Lähteet
* Ortoweb
Luc Robitaille

**Luc Robitaille** (s. 17. helmikuuta, 1966, Montreal, Québec, Kanada) on entinen jääkiekkoilija. NHL-urallaan vuosina 1986&ndash;2006 hän pelasi kolmeen otteeseen Los Angeles Kingsissä ja lisäksi New York Rangersissa, Detroit Red Wingsissä ja Pittsburgh Penguinsissä. Robitaille on NHL:n kaikkien aikojen toiseksi eniten maaleja tehnyt vasen laitahyökkääjä ja "kiekkokiertolaisuudestaan" huolimatta myös Los Angeles Kingsin maaliseuraennätyksen haltija. Hänen NHL-uransa tilastot runkosarjassa käsittävät 1431 ottelua, 668 maalia, 726 syöttöä, 1394 tehopistettä ja 1177 jäähyminuuttia. Play off -otteluissa Robitaille kirjautti nimiinsä 159 ottelua, 58 maalia, 69 syöttöä, 127 tehopistettä ja 174 minuuttia jäähyjä.

## Saavutuksia
* nuorten MM-kisoissa 1986
* Calder Memorial Trophy 1987 (kauden tulokas)
* Stanley Cup 2002
* pelasi ssa 1987, 1988, 1989, 1990, 1991, 1992, 1993 ja 2001 (kahdeksan kertaa)
* MM-kisoissa 1992 ja 1994 (kultaa)
* Los Angeles Kings jäädytti virallisesti Robitaillen pelinumeron **20** 20. tammikuuta 2007

## Tilastot

## Katso myös
* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä

## Lähteet
*
Yhteysalus Porkkala

**Yhteysalus Porkkala** oli Suomen merivoimien Pukkio-luokan yhteysalus. Alus upposi 28. marraskuuta 1941 ajettuaan miinaan. Miehistön 32 jäsenestä selvisivät ainoastaan konemestari Hilding Michelsson ja matruusi Reino Öhgren. Alus nostettiin seuraavana kesänä ja korjattiin.

## Valmistus

Alus tilattiin Valmetin Helsingin telakalta. Alus valmistui 1940 ja otettiin palvelukseen vielä samana vuonna.

## Palvelus
*Porkkala* oli sotien aikana yhteys- ja kuljetusaluksena Koivistolla. Alus oli suunniteltu myös miinanlaskijaksi ja se oli luokkansa aluksista ainoa, joka laski miinoja. Alus laski 30. elokuuta 1941 Tuppuran luoteispuolelle 37 kosketusmiinaa.

Se ajoi 28. marraskuuta yhteysalus matkallaan miinaan. Alus upposi vieden mukanaan 30 henkeä. Pelastusalus *Mursu* nosti aluksen keväällä 1942, jolloin havaittiin *Porkkalan* olleen sivussa väylältä. Alus kunnostettiin ja palautettiin palvelukseen.

Sodan jälkeen alus osallistu miinanraivaukseen, kunnes se siirrettiin rannikkotykistölle yhteysalukseksi. Alus oli peruskorjattavana ja palautettiin 1979 palvelukseen.

## Lähteet
*
*

### Viitteet
Vladimir Gusinski

**Vladimir Aleksandrovitš Gusinski** (, hepreaksi ולדימיר גוסינסקי, syntynyt 6. lokakuuta 1952) on juutalaistaustainen Venäjän tiedotusvälineitä edustava suurliikemies, "mediakeisari", ja oli yksi Venäjän oligarkeista. Gusinski perusti Media-Most-holding-yhtiön, johon kuuluivat Most-pankki, NTV-kanava, sanomalehti Segodnja ja aikakauslehtiä. Muun muassa siksi että Gusinski on juutalainen, häntä vihattiin paikoin Venäjällä.

Koska Gusinskin omistama televisio NTV lähetti presidentti Putinin vastaista ohjelmaa, Putin päätti pidättää Gusinskin veronkierrosta. Gusinski pääsi turvallisuuspalvelu FSB:n miehiä pakoon, ja perusti ulkomaille Venäjälle lähettävän taivaskanavan nimeltä RTVi, joka näkyy kanavana TV Echo.
Yhteysalus Pukkio

**Yhteysalus Pukkio** oli Suomen merivoimien Pukkio-luokan yhteysalus.

## Valmistus

Alus tilattiin Valmetin Helsingin telakalta ja luovutettiin tilaajalle 1939. Vielä samana vuonna se otettiin palvelukseen luokkansa ensimmäisenä aluksena.

## Palvelus
*Pukkio* oli sotien aikana yhteys- ja kuljetusaluksena. Sotien jälkeen alus osallistui miinanraivaukseen, kunnes se siirrettiin Rannikkotykistön yhteysalukseksi.

Alus myytiin 1982 yksityiskäyttöön, mink jälkeen se on ollut ainankin nimillä *Olga* ja *Nelli*.

## Lähteet
*
*

### Viitteet
Yhteysalus Pansio

**Yhteysalus Pansio** oli Suomen merivoimien 1947 valmistunut Pukkio-luokan yhteysalus. 

## Valmistus

Alus tilattiin Valmetin Helsingin telakalta ja se otettiin 1947 palvelukseen. Sen valmistumista viivyttivät vaikeudet laivateräksen maahantuonnissa.

## Palvelus
Valmistuttuaan alus liitettiin miinanraivauslaivastoon suorittamaan sodan jälkeistä miinanraivausta sisaralustensa kanssa. Raivaustyön päätyttyä alus siirrettiin rannikkotykistön yhteysalukseksi.

*Pansio* varustettiin 1980 laivaston sukeltajakurssin jatkokoulutusalukseksi, jollaisena se oli kymmenen vuotta. Alus oli 1983-1984 peruskorjattavana. Vuonna 1990 se todettiin yli-ikäiseksi ja poistettiin palveluksesta, minkä jälkeen se myytiin romutettavaksi. Alusta ei kuitenkaan romutettu, vaan se toimii Rauman ammattiopiston merenkulun yksikön koulualuksena nimellä *Hakuni*.

## Lähteet
*
*

### Viitteet
Laila Ali

**Laila Amaria Ali** (s. 30. joulukuuta 1977 Miami Beach, Florida) on yhdysvaltalainen entinen nyrkkeilijä ja naisten WBC-liiton maailmanmestari. Hän on raskaansarjan kolminkertaisen maailmanmestari Muhammad Alin ja tämän kolmannen vaimon Veronica Porsche Alin tytär. Laila Ali on Muhammad Alin toinen ja tunnetuin hänen kaikkiaan yhdeksästä lapsestaan.

## Ura
Laila Alin ensimmäinen ammattilaisottelu oli 8. lokakuuta 1999 April Fowleria vastaan. Kaksi vuotta myöhemmin, 8. marraskuuta 2001, Valerie Mahfoodin ja saavutti WIBA:n ja IWBF:n ylemmän keskisarjan maailmanmestaruuden. Ali voitti 11. marraskuuta 2005 teknisellä tyrmäyksellä Shelley Burtonin ja hänestä tuli ensimmäinen WBC:n naisten ylemmän keskisarjan maailmanmestari. Toistaiseksi viimeisessä käymässään ottelussa Ali kukisti haastaja Gwendolyn O'Neilin vain 56 sekunnissa. Kamppailua edeltäneessä punnitustilaisuudessa Ali alitti painoluokan rajan kahdella grammalla. Ali on otellut ammattilaisena 24 ottelua, jotka on voittanut kaikki (21 tyrmäyksellä). 

8. kesäkuuta 2001 Ali kohtasi maailmanmestari Joe Frazierin tyttären Jackie Frazier Lyden ja voitti hänet tuomariäänin.

Ali asuu nykyään Los Angelesissa. Tammikuusta 2008 hän on juontanut yhdessä Hulk Hoganin kanssa NBC:n *[[American Gladiators]]* -ohjelmaa. Vuonna 2007 Ali oli mukana *[[Dancing with the Stars]]* -tanssiohjelman neljännellä tuotantokaudella parinaan Maksim Tšmerkovskyi.

## Katso myös
*Freeda Foreman

## Lähteet

## Aiheesta muualla
* Viralliset kotisivut. 
* Laila Ali BoxRecin tietokannassa
Samuli Jokinen

**Samuli ”JJ” Jokinen** (s. 9. marraskuuta 1980 Laitila ) on suomalainen muusikko. Hän on toiminut turkulaisen The Crash -yhtyeen kosketinsoittajana vuodesta 2006 yhtyeen lopettamiseen eli vuoteen 2009. Hän soittaa koskettimia myös Isoveli-yhtyeessä (ent. Brightboy).

Koskettimien lisäksi Jokinen on opiskellut klassista harmonikansoittoa 9-vuotiaasta alkaen ja valmistui keväällä 2005 Turun ammattikorkeakoulun musiikkipedagogilinjalta. Hän on kilpaillut harmonikansoitossa niin Suomessa kuin ulkomaillakin sekä osallistunut useille mestarikursseille. Jokinen on myös toiminut harmonikansoitonopettajana musiikkiopistossa. 

Jokinen on soittanut myös Mikko Mäkeläisen taustayhtyeessä. Hiljattain hän jättäytyi pois myös Jenni Vartiaisen yhtyeestä, jossa hän ehti soittaa koskettimia jo jonkun aikaa.

Kesällä 2024 Samuli Jokinen toimi Seinäjoen tangomarkkinoilla orkesterin johtajana.

”JJ” lempinimen Jokinen sai tiettävästi tullessaan The Crash -yhtyeeseen, sillä The Crashin basisti, Samuli Haataja, on myös nimeltään Samuli.

## Lähteet

## Aiheesta muualla
* Samuli Jokinen Sugared.org-sivustolla
Hokkaidonvaahtera

**Hokkaidonvaahtera** (*Acer japonicum*) on pienikokoinen Japanista kotoisin oleva vaahteralaji, jota käytetään paljon koristekasvina. Englannista käännetyissä puutarhakirjoissa sitä kutsutaan kääpiöjapaninvaahteraksi. Varsinainen japaninvaahtera (*Acer palmatum*) on lajin sukulainen, samoin toista sukulaislajia *[[Acer shirasawanum]]* on joskus kutsuttu suomeksi japaninvaahteraksi.

## Ulkonäkö ja koko
Hokkaidonvaahtera kasvaa noin 2–3 m korkeaksi. Sen pyöreähköt lehdet ovat 8–10 cm halkaisijaltaan ja sormiliuskaiset. Jalostetuilla lajikkeilla 'Aconitifolium' ja 'Dissectum' liuskaisuus on voimakkaampaa; Dissectumin lehdet ovat pitsinkaltaiset. Syksyllä lehdet saavat voimakkaan oranssinpunaisen syysvärin.

## Levinneisyys
Hokkaidonvaahtera on alun perin kotoisin Honshūn ja Hokkaidōn saarilta Japanista. Se kasvaa tuoreissa runsasravinteisissa lehti- ja sekametsissä.

## Lähteet